Hossein Sadri

Hossein Sadri ni msomi na mwanaharakati mwenye asili ya Kiazabajani nchini Irani. Kwa sasa anafanya kazi kama mkurugenzi wa programu ya MArch katika Chuo Kikuu cha Coventry.

 Kazi 
Kati ya  mwaka 2010 na 2021, Sadri alifanya kazi kama profesa wa usanifu majengo na usanifu wa miji katika Chuo Kikuu cha Girne American ambako alishikilia wadhifa wa mkuu wa kitivo cha usanifu majengo, ubunifu na sanaa nzuri kati ya mwaka 2012 hadi 2016. Pia amewahi kushika nyadhifa za kitaaluma za ufundishaji na utafiti katika Chuo Kikuu cha Kiislamu cha Azad cha Tabriz nchini Irani kuanzia mwaka 2003 hadi 2005, Chuo cha Kitaifa cha Sayansi cha Azerbaijan mwaka 2006, Chuo Kikuu cha Marekani kilichopo Canterbury nchi ya Uingereza mwaka 2011, na Chuo Kikuu cha Jiji la New York kilichopo nchi ya Mareakani mwaka 2018. Alisomea kozi za shahada ya kwanza na wahitimu katika idara za usanifu, falsafa, na sayansi ya mazingira na sera katika Chuo Kikuu cha Kiislamu cha Azad cha Tabriz nchini Irani kuanzia mwaka 1997 hadi 2005, Chuo Kikuu cha Gazi kuanzia mwaka 2006 hadi 2010, Chuo Kikuu cha Hacettepe mwaka 2007, na Chuo Kikuu cha Ufundi cha Yildiz mnamo mwaka 2007 nchini Uturuki, pamoja na Chuo Kikuu cha Ulaya ya Kati nchini Hungaria mnamo mwaka 2007 na 2008.

Utafiti wake ulishinda tuzo kadhaa, zikiwemo Mfuko wa Utafiti wa Taasisi ya Kifalme ya Wasanifu majengo wa Uingeraza mwaka 2025. Pia alishinda Tuzo ya Kitaifa ya Irani kwa Utafiti na Masomo kwa miaka mitatu mfululizo na akapokea ufadhili wa utafiti wa Shahada ya Uzamivu kutoka Baraza la Utafiti wa kisayansi na Kiteknolojia la Türkiye. Alikuwa mhariri mwenza wa kitabu kinachoitwa Miji bila Mfumo wa kibepari,ambacho kilitanguliwa na dibaji ya Peter Marcuse na kuchapishwa na Routledge mwaka 2022. Tasnifu yake ya Shahada ya Uzamivu iliyopewa jina Usanifu wa majengo na Haki za Kibinadamu ilikuwa utafiti wa fani mbalimbali kuhusu nafasi ya haki za binadamu.

Kama mwanaharakati wa haki za binadamu, yeye ni mwanachama wa Amnesty International na tangu mwaka 2006 alifanya kazi katika nyadhifa mbalimbali zikiwemo : Mratibu wa Ankara, Mratibu wa Kitaifa wa Harakati za Dharura nchini Uturuki, Mratibu wa Kitaifa wa Kampeni ya kupinga Ugaidi kwa Haki, Mratibu wa Istanbul, Mwakilishi  wa Umoja wa Ulaya wa Amnesty International nchini Uturuki, Mwanachama wa Kikundi la Mahusiano ya Kimataifa na Mratibu wa Kitaifa wa Elimu ya Haki za Binadamu nchini Uturuki.

 Marejeo 

Jamii:Wiki4HumanRights 2025
Jamii:Watu wa Uajemi
Jamii:Watu walio hai